
KANEPI VALLAVOLIKOGU



OTSUS 									23.09.2026 nr 1-3/….


B-kategooria mootorsõidukijuhi algastme koolituskulude hüvitamine 


Juhindudes kohaliku omavalitsuse korralduse seaduse § 22 lõike 1 punktist 5, Kanepi Vallavolikogu otsustab:

1. Hüvitada 2026/2027 õppeaastal Kanepi valla eelarvest B-kategooria mootorsõidukijuhi algastme koolituse kulud õpilastele, kes on 01.01.2027 seisuga Kanepi Gümnaasiumi 11. klassi nimekirjas ja on esitanud vastava taotluse.

2. Kulud hüvitatakse tingimusel kui õpilase rahvastikuregistrijärgne elukoht on 31.12.2026.a  seisuga Kanepi vald.

3. Hüvitatakse ainult Kanepi Gümnaasiumi korraldatud sõiduõppe koolituskulud.

4. Esmaabikoolituse kulud tasub õpilane.

5. Kanepi Vallavalitsusel on õigus õpilase eest tasutud koolituskulud tagasi nõuda, kui õpilane katkestab koolituse või ei ole seda lõpetanud hiljemalt 31.08.2027.

6. Otsus jõustub selle teatavaks tegemisest.

7. Käesoleva otsuse peale võib esitada vaide Kanepi Vallavolikogule haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.


(digitaalselt allkirjastatud)

